ai4bharat/Pralekha huggingface dataset:
பாதுகாப்பு அமைச்சகம்
இந்திய கடல் பகுதிகளில் புதிய அச்சுறுத்தல் குறித்து கோவா கடல்சார் கருத்தரங்கில் ஆலோசனை
இந்திய கடல் பகுதிகளில் புதிய அச்சுறுத்தல்களை சமாளிப்பது குறித்து கோவா கடல்சார் கருத்தரங்கில் இந்திய கடல் பகுதி அண்டை நாடுகள் ஆலோசனை நடத்தின.
இந்திய கடல் பகுதி அண்டை நாடுகளுடன் நட்புறவை வளர்ப்பதற்காக, கோவா கடல் சார் கருத்தரங்கு-21-ஐ இந்திய கடற்படை, கோவாவில் உள்ள கடற்படை போர் கல்லூரியின் கீழ் கடந்த 11 மற்றும் 12ஆம் தேதிகளில் நடத்தியது. கொவிட் தொற்று காரணமாக இந்நிகழ்ச்சி முதல் முறையாக காணொலி காட்சி மூலம் நடத்தப்பட்டது. இதில் இந்திய கடல் பகுதியையொட்டி அமைந்துள்ள வங்கதேசம், கொமராஸ், இந்தோனேஷியா, மடகாஸ்கர், மலேஷியா, மாலத்தீவு, மொரீசியஸ், மியான்மர், செசல்ஸ், சிங்கப்பூர், இலங்கை மற்றும் தாய்லாந்து ஆகிய நாடுகள் பங்கேற்றன. ‘‘கடல்சார் பாதுகாப்பு மற்றும் புதிய அச்சுறுத்தல்கள் : இந்திய கடல் பகுதியில் கடற்படைகள் செயல்திறனுடன் பங்காற்றுவதற்கான விஷயம்’’ என்ற தலைப்பில் இந்த கருத்தரங்கு நடைப்பெற்றது. புதிதாக உருவாகும் கடல்சார் அச்சுறுத்தல்களை சமாளிக்க, இந்திய கடல்பகுதியில் கடற்படைகளின் திறனை மேம்படுத்துவது குறித்து இதில் வலியுறுத்தப்பட்டது.
21ம் நூற்றாண்டில் முக்கியமான பகுதியாக இந்தியப் பெருங்கடல் பகுதி மாறியுள்ளதால், பொதுநல பிரச்சனைகளுக்கான உத்திகள், கொள்கைகளை வகுத்து அமல்படுத்துவதில் இந்த கருத்தரங்கம் முக்கிய பங்கு வகிக்கும்.
முக்கிய கடல்சார் பிரச்னைகள் குறித்து, சம்பந்தப்பட்ட நாடுகள் தங்கள் கருத்துக்களை தெரிவிப்பதற்கு சிறந்த அமைப்பாக இந்த நிகழ்ச்சி இருந்தது.
இதைத் தொடர்ந்து பல விஷயங்கள் குறித்து விவாதங்களும் நடைப்பெற்றன.
கடற்படை போர் கல்லூரியின் துணை கமாண்டன்ட், கமடோர் நிதின் கபூர், இந்த கருத்தரங்கில் கலந்து கொண்டவர்களை வரவேற்றார். கடற்படை போர் கல்லூரியின் கமாண்டன்ட், ரியர் அட்மிரல் சாய் வெங்கட் ராமன் கருத்தரங்கை தொடங்கி வைத்து உரையாற்றினார். கோவா கடல்சார் கருத்தரங்கில், இந்திய கடலோர நாடுகள் கலந்து கொண்டு கருத்துக்களை தெரிவித்ததற்கு வெளிநாட்டு ஒத்துழைப்பு பிரிவு அதிகாரி கமடோர் சந்தானு ஜா , நிறைவு உரையில் நன்றி தெரிவித்தார்.
பிரதமர் அலுவலகம்
முஸ்லீம் உலக லீக் தலைமைச்செயலாளருடன் பிரதமர் பேச்சுவார்த்தை
பிரதமர் திரு நரேந்திர மோடி, முஸ்லீம் உலக லீக் தலைமைச் செயலாளர் மேன்மை தாங்கிய ஷேக் டாக்டர் முகமது பின் அப்துல் கரீம் அல்-இசாவுடன், சமயங்களுக்கு இடையேயான உரையாடல், தீவிரவாத சிந்தனைகளுக்கு எதிரான நடவடிக்கை, உலக அமைதியை முன்னெடுத்துச் செல்லுதல் மற்றும் இந்தியா, சவுதி அரேபியா இடையேயான ஆழமான நட்புறவு குறித்து பேச்சுவார்த்தை நடத்தினார்.
மேன்மை தாங்கிய ஷேக் டாக்டர் முகமது பின் அப்துல் கரீம் அல்-இசா இச்சந்திப்பு குறித்து வெளியிட்டுள்ள ட்விட்டர் பதிவுக்கு பிரதமர் ட்விட்டரில் பதிலளித்து இருப்பதாவது;
முஸ்லீம் உலக லீக் தலைமைச் செயலாளரும், முஸ்லீம் அறிஞர்கள் அமைப்பின் தலைவருமான மேன்மை தாங்கிய ஷேக் டாக்டர் முகமது பின் அப்துல் கரீம் அல்-இசா-வை சந்தித்தது மகிழ்ச்சியளிக்கிறது. சமயங்களுக்கு இடையேயான உரையாடல், தீவிரவாத சிந்தனைகளுக்கு எதிரான நடவடிக்கை, உலக அமைதியை முன்னெடுத்துச் செல்லுதல், இந்தியா, சவுதி அரேபியா இடையேயான ஆழமான நட்புறவு குறித்து நாங்கள் சிறப்பான முறையில் கருத்துக்களை பரிமாறிக்கொண்டோம்.
கப்பல் போக்குவரத்து அமைச்சகம்
இந்தியப் பெருங்கடலின் நீலப் பொருளாதாரத்தை மேம்படுத்துவதற்கான முன்முயற்சிகள்
புவி அறிவியல் அமைச்சகம் ஆழ்கடல் இயக்கத்தை தொடங்கியுள்ளது. இது ஆழ்கடல் தொழில்நுட்பத்தின் வளர்ச்சிக்கு முக்கியத்துவம் அளிக்கும் பல அமைச்சகங்கள் பங்கேற்கும் திட்டமாகும். 6,000 மீட்டர் ஆழத்தில், ஆழ்கடல் சுரங்கம், ஆழ்கடல் கனிம வளங்களை ஆய்வு செய்தல், கடல் பல்லுயிர் பெருக்கம், கடல் ஆய்வுக்கான ஆராய்ச்சிக் கப்பலை கையகப்படுத்துதல், கடல் பருவநிலை மாற்ற ஆலோசனை சேவைகளை மேம்படுத்துதல், ஆழ்கடல் கண்காணிப்புகள், கடல் உயிரியலில் திறன் மேம்பாடு ஆகியவை இதில் அடங்கும். ஆழ்கடல் இயக்கத்தின் செயல்பாடுகள் இந்தியப் பெருங்கடலின் நீலப் பொருளாதாரத்தின் திறனை மேம்படுத்த உதவும்.
இந்திய கடல்சார் பல்கலைக்கழகத்திற்கு, ஆய்வுப் பணிகளுக்காக எரிசக்தி திறன் கொண்ட நதி ஆய்வு டிரிஃப்டர் ட்ரோனை, உள்நாட்டு நீர்வழிகள் ஆணையம் ரூ 21.94 லட்சத்துக்கு ஒப்புதல் வழங்கியுள்ளது. இதில், இந்திய கடல்சார் பல்கலைக்கழகத்திற்கு இன்றுவரை ரூ.14.47 லட்சம் விடுவிக்கப்பட்டுள்ளது.
இத்தகவலை மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை அமைச்சர் திரு சர்பானந்தா சோனோவால் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
விவசாயத்துறை அமைச்சகம்
தமிழகம் உள்பட நாட்டின் பல்வேறு மாநிலங்களில் உணவு தானியங்களின் கொள்முதல் தொடர்ந்து நடைபெற்று வருகிறது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், தெலங்கானா, சண்டிகர், ஜம்மு காஷ்மீர், குஜராத், ஆந்திரப் பிரதேசம், ஒடிசா, மகாராஷ்டிரா, மத்தியப் பிரதேசம், பிகார், சத்திஸ்கர், கேரளா, மேற்கு வங்கம், அசாம், கர்நாடகா மற்றும் ஜார்கண்டில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு 2021 ஜனவரி 4 வரை 521.48 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 410.18 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 27.13 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 202.77 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 67.89 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைபொருட்களுக்கு குறைந்தபட்ச ஆதரவு விலையாக ரூ. 98456.80 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான் மற்றும் ஆந்திரப் பிரதேசத்திலிருந்து 51.66 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்:https://pib.gov.in/PressReleasePage.aspx?PRID=1686838
----
(Visitor Counter : 148
புதிய மற்றும் புதுப்பிக்கத்தக்க எரிசக்தி அமைச்சகம்
தமிழக முதல்வர் முன்னிலையில் இந்திய புதுப்பிக்கத்தக்க எரிசக்தி வளர்ச்சி முகமை மற்றும் டான்ஜெட்கோ இடையே புரிந்துணர்வு ஒப்பந்தம் கையெழுத்து
தமிழ்நாடு மின் உற்பத்தி மற்றும் பகிர்மான நிறுவனமான டான்ஜெட்கோவுடன் புரிந்துணர்வு ஒப்பந்தம் ஒன்றில் இந்திய புதுப்பிக்கத்தக்க எரிசக்தி வளர்ச்சி முகமை  இன்று கையெழுத்திட்டது.
புதுப்பிக்கத்தக்க எரிசக்தி திட்டங்கள் உருவாக்கம் மற்றும் நிதி திரட்டலில் ஐஆர்ஈடிஏ-வின் தொழில்நுட்ப நிபுணத்துவத்தை பகிர்ந்து கொள்வதற்கான இந்த புரிந்துணர்வு ஒப்பந்தம், தமிழ்நாடு முதலமைச்சர் திரு மு க ஸ்டாலின் மற்றும் இதர பிரமுகர்கள் முன்னிலையில், ஐஆர்ஈடிஏ தலைவர் மற்றும் நிர்வாக இயக்குநர் திரு பிரதீப் குமார் தாஸ் மற்றும் டான்ஜெட்கோ தலைவர் மற்றும் நிர்வாக இயக்குநர் திரு ராஜேஷ் லக்கானி ஆகியோருக்கிடையே கையெழுத்தானது.
இந்த புரிந்துணர்வு ஒப்பந்தத்தின் கீழ், புதுப்பிக்கத்தக்க எரிசக்தி திட்டங்கள் உருவாக்கம், ஏல செயல்முறை மேலாண்மை மற்றும் செயல்படுத்துதலில் தனது தொழில்நுட்ப நிபுணத்துவத்தை டான்ஜெட்கோவுக்கு ஐஆர்ஈடிஏ வழங்கும்.
போதுமான மின்கல சேமிப்புடன் கூடிய 20,000 மெகாவாட் சூரிய மின்சக்தி திட்டம், 3,000 மெகாவாட் நீர் மின்சார திட்டம் மற்றும் 2,000 மெகாவாட் வாயு சார்ந்த மின்சார ஆலை ஆகியவற்றை திறன்மிகு புதுப்பிக்கத்தக்க ஒருங்கிணைப்புக்காக டான்ஜெட்கோ திட்டமிட்டு வருகிறது. மேற்கண்ட திட்டங்களுக்கான உத்தேச கடன் தொகை ரூ 1,32,500 கோடி ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752641
மத்திய அமைச்சரவை
கார்ப்பரேட் விவகாரங்களுக்கான இந்தியன் இன்ஸ்டிடியூட் - குறித்த திட்டத்தை 12வது திட்ட காலத்திற்குப் பிறகும் தொடர்வதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் கார்ப்பரேட் விவகாரங்களுக்கான இந்தியன் இன்ஸ்டிடியூட்  குறித்த திட்டத்தை 12வது திட்ட காலத்திற்குப் பிறகும் மேலும் மூன்று நிதியாண்டுகளுக்கு  தொடர்வதற்கு ஒப்புதல் அளிக்கப்பட்டது. இந்த நிறுவனத்திற்கு மானிய உதவியாக ரூ.18 கோடி அளிக்கவும் ஒப்புதல் தரப்பட்டது. 2019-20 நிதியாண்டிற்குப் பிறகு இந்த நிறுவனம் தற்சார்புள்ளதாக மாறுவதற்கு இது வழிவகை செய்யும்.
தாக்கம் :
- மக்கள் மற்றும் தனியார் துறையினரின் பங்களிப்புடன் கார்ப்பரேட் நிர்வாகம் என்ற முக்கிய துறையில் இந்த நிறுவனம் மேற்கொண்டுள்ள பயிற்சித் திட்டங்கள், ஆராய்ச்சி செயல்பாடுகள் மற்றும் திட்டங்கள் திறன் தொகுப்புகளை மேம்படுத்தி, மாணவர்கள் மற்றும் தொழில் சார்ந்தவர்களுக்கு வேலை கிடைக்கும் வாய்ப்புகளை அதிகரிக்கச் செய்யும்.
- தனது நிதி ஆதாரவளங்கள் மற்றும் வருவாய்களை மேம்படுத்தும் அதேசமயத்தில், கார்ப்பரேட் சட்டங்கள் துறையில் பெருமைக்குரிய கல்வி நிலையமாக மாறுவது என்பது இந்த நிறுவனத்தின் முக்கிய நோக்கமாக மாறும்.
- IICA தேசிய முக்கியத்துவம் வாய்ந்த ஒரு இன்ஸ்டிடியூட் ஆக மாறும் என்று தொலைநோக்கில் எதிர்பார்க்கப் படுகிறது. அதிகரிக்கும் பொருளாதார செயல்பாடுகளில் வளர்ச்சிக்கான என்ஜினாக இது மாறும் என்றும் எதிர்பார்க்கப் படுகிறது.
- தொழில்முறை திறமையை மேம்படுத்துவதன் மூலம், கார்ப்பரேட் துறைகளில், வெளிநாடுகள் உள்பட, வேலைவாய்ப்புகளை கண்டறிவதில் தொழில்சார்ந்தவர்களுக்கு இது உதவும் என்றும் எதிர்பார்க்கப் படுகிறது.
பின்னணி :
IICA -வில் உள்ள கார்ப்பரேட் சமூக பொறுப்புக்கான தேசிய அறக்கட்டளை , கார்ப்பரேட் பொறுப்பு  முன்முயற்சிகளுக்கு பொறுப்பானதாக இருக்கிறது. கம்பெனிகள் சட்டம், 2013-ல் உள்ள புதிய விதிகளை ஒட்டி இந்த அறக்கட்டளை உருவாக்கப்பட்டது. கார்ப்பரேட்களின் பங்கேற்புடன், CSR துறையில் சமூக பங்கேற்பை நோக்கமாகக் கொண்ட பல்வேறு செயல்பாடுகளை NFCSR நடத்துகிறது.
கார்ப்பரேட் துறை தொடர்பான விஷயங்களில் கொள்கை உருவாக்குபவர்கள், ஒழுங்காற்றுநர்கள் மற்றும் அதில் பணியாற்றும் தொடர்புடையவர்களுக்கு அறிவார்ந்த முடிவுகள் எடுப்பதற்கு உதவும் வகையில் IICA சிந்தனை மையமாகவும், தகவல் மற்றும் விவரங்கள் அளிப்பதாகவும் இருக்கிறது. கார்ப்பரேட் சட்டங்கள், கார்ப்பரேட் நிர்வாகம், CSR, கணக்கியல் தர நிலைகள், முதலீட்டாளர் கல்வி போன்ற துறைகளில் தொடர்புடையவர்களுக்கு இந்த அமைப்பு சேவைகள் அளிக்கிறது. முதல் தலைமுறை தொழில்முனைவோர் மற்றும் சிறு தொழில் முனைவோருக்கும் IICA உதவியாக இருக்கிறது. மேலாண்மை, சட்டம், கணக்கியல் போன்றவற்றுக்கு தனித்தனி நிபுணர்களை அமர்த்திக் கொள்ள அவற்றுக்கு வசதி இருக்காது என்பதால் பன்முக திறன்களை கற்றுத் தருவதில் இது உதவிகரமாக இருக்கிறது.
பிரதமர் அலுவலகம்
ஜி7 உச்சிமாநாட்டின் 6-வது பணி அமர்வில் பிரதமர் நிகழ்த்திய தொடக்க உரையின் தமிழ் மொழியாக்கம்
மேன்மை தங்கியவர்களே,
முதலாவதாக ஜி7 உச்சிமாநாட்டுக்கு வெற்றிகரமாக ஏற்பாடு செய்துள்ள ஜப்பான் பிரதமர் மேன்மைதங்கிய கிஷிடாவுக்கு நான் பாராட்டு தெரிவிக்கிறேன். உலகளாவிய உணவுப் பாதுகாப்பு என்ற தலைப்பு குறித்து இந்த அமைப்பில் நான் சில ஆலோசனைகளை தெரிவிக்க விரும்புகிறேன்.
உலகில் மிகவும் பாதிக்கப்பட்ட மக்களுக்கு குறிப்பாக விளிம்புநிலை விவசாயிகளிடம் கவனம் செலுத்துவது அனைவரையும் உள்ளடக்கிய உணவுமுறை கட்டமைப்பில் நமது முன்னுரிமையாக இருக்க வேண்டும். உலகளாவிய உரங்கள் வழங்கல் தொடர் வலுப்படுத்தப்பட வேண்டும். இவற்றில் உள்ள அரசியல் தடைகளை நாம் அகற்றவேண்டியுள்ளது. உரங்கள் துறை மீதான ஆதிக்க மனநிலை நிறுத்தப்படவேண்டும். நமது ஒத்துழைப்பின் நோக்கங்களாக இவை இருக்க வேண்டும்.
2023-ம் ஆண்டை சர்வதேச சிறுதானியங்கள் ஆண்டாக ஐ.நா. அறிவித்துள்ளது. ஊட்டச்சத்து சவால்கள் பருவநிலை மாற்றம், தண்ணீர் சேமிப்பு, உணவுப் பாதுகாப்பு ஆகியவற்றுக்கு சிறுதானியங்கள் தீர்வாக உள்ளன. இது குறித்த விழிப்புணர்வை ஏற்படுத்த வேண்டும். உணவுப் பொருள் வீணாவதை தடுப்பது நமது கூட்டுப்பொறுப்பாக வேண்டும். உலகளாவிய உணவுப் பாதுகாப்பு நீடிப்புக்கு இது அத்தியாவசியமானதாகும்.
மேன்மைதங்கியவர்களே,
மனிதகுல ஒத்துழைப்பு மற்றும் உதவியின் கண்ணோட்டத்திற்கு கொவிட் சவாலாக இருந்தது. தடுப்பூசி மற்றும் மருந்துகள் கிடைப்பது, மனித குல நல்வாழ்வு என்பதற்கு பதிலாக அரசியலோடு இணைக்கப்பட்டது.
சுகாதாரப் பாதுகாப்பின் எதிர்கால வடிவம் என்னவாக இருக்கவேண்டும் என்ற கண்ணோட்டம் அவசியமானது. இது தொடர்பாக சில ஆலோசனைகளை நான் கொண்டிருக்கிறேன்.
விரிவான சுகாதார முறையை உருவாக்குவது நமது முன்னுரிமையாக இருக்க வேண்டும்.
முழுமையான சுகாதார கவனிப்பு நமது குறிக்கோளாக இருக்கவேண்டும்.
ஒரே பூமி- ஒரே சுகாதாரம் என்பது நமது கோட்பாடாக இருக்க வேண்டும். டிஜிட்டல் சுகாதாரம் அனைவருக்கும் சுகாதாரம் என்பது நமது இலக்குகளாக இருக்க வேண்டும்.
மனிதகுல சேவையில் முன்னிலையில் இருக்கும் மருத்துவர்கள் மற்றும் செவிலியர்களின் இடப்பெயர்வு நமது முன்னுரிமையாக இருக்க வேண்டும்.
மேன்மைதங்கியவர்களே,
பெண்களின் மேம்பாடு என்பது இந்தியாவில் இப்போது விவாதத்தின் ஒரு தலைப்பாக இருக்கவில்லை. ஏனென்றால், பெண்கள் தலைமையிலான வளர்ச்சியில் நாங்கள் இன்று முன்னிலையில் இருக்கிறோம். இந்தியக் குடியரசுத் தலைவர் பழங்குடிப் பகுதியைச் சேர்ந்த ஒரு பெண்ணாக இருக்கிறார். அடித்தட்டு நிலையில், பெண்களுக்கு 33 சதவீத இடங்கள் ஒதுக்கப்படுகின்றன. இவர்கள் முடிவை உருவாக்கும் நடைமுறையில் ஒருங்கிணைந்த பகுதியாக இருக்கிறார்கள். மாறிய பாலினத்தவரின் உரிமைகளை உறுதிசெய்ய நாங்கள் சட்டம் இயற்றியிருக்கிறோம். மாறிய பாலினத்தவரால் மட்டுமே நடத்தப்படும் ரயில் நிலையம் இந்தியாவில் இருக்கிறது என்பதை அறிய நீங்கள் மகிழ்ச்சியடைவீர்கள்.
மேன்மைதங்கியவர்களே,
இன்றைய நமது விவாதங்கள் ஜி20 மற்றும் ஜி7 நிகழ்ச்சி நிரல் இடையே முக்கிய இணைப்பை கட்டமைப்பதில் பயனுடையதாக இருக்கும் என்று நான் நம்புகிறேன். உலகத் தென்பகுதியின் நம்பிக்கைகள் மற்றும் எதிர்பார்ப்புகளுக்கு முன்னுரிமை அளிக்க இவை உதவும்.
நாடாளுமன்ற விவகாரத்துறை அமைச்சகம்
குடியரசுத் தலைவர் தலைமையில் நாளை அரசியலமைப்பு தின கொண்டாட்டம்
75வது சுதந்திர ஆண்டை முன்னிட்டு நடைபெறும் ‘ஆசாதி கா அம்ரித் மஹோத்சவ்’ விழாவைக் கொண்டாடும் வகையில் அரசியலமைப்பு தினத்தை நாளை அதாவது நவம்பர் 26ஆம் தேதி நாடாளுமன்ற வளாகத்தின் மைய மண்டபத்தில் மிகுந்த உற்சாகத்துடனும், மகிழ்ச்சியுடனும் கொண்டாடப்படவுள்ளது. உள்ளோம். குடியரசுத் தலைவர் காலை 11 மணிக்கு இந்தக் கொண்டாட்டத்தைத் தொடங்கி வைப்பார்.
மாண்புமிகு குடியரசு துணைத் தலைவர், மாண்புமிகு பிரதமர், மாண்புமிகு மக்களவைத்தலைவர், அமைச்சர்கள், எம்.பி.க்கள் மற்றும் பிற பிரமுகர்கள் இந்த நிகழ்வில் கலந்து கொள்கின்றனர். இந்த நிகழ்ச்சி சன்சத் டிவி/டிடி மற்றும் ஆன்லைன் தளங்களில் நேரடியாக ஒளிபரப்பப்படும்.
குடியரசுத் தலைவரின் உரைக்குப்,பின் அரசியல் சாசனத்தின் முன்னுரையை அவருடன் நேரலையில் படிக்க நாட்டு மக்கள் அனைவருக்கும் அழைப்புவிடுவிக்கப்பட்டுள்ளது. அதன்பின் ‘அரசியலமைப்பு ஜனநாயகம்’ குறித்த இணையவழி வினாடிவினா - ஐத் குடியரசுத் தலைவர் தொடங்குவார்.
அரசியலமைப்பின் முன்னுரையை 23 மொழிகளில்  வாசிப்பது தொடர்பான இணைய போர்டல் இன்று நள்ளிரவு முதல் சேவையில் இருக்கும். அரசியலமைப்பின் முன்னுரை படித்தல் மற்றும் வினாடிவினா குறித்த சான்றிதழ்களை mpa.gov.in/constitution-day என்ற இணையதளத்தில் இருந்து பதிவிறக்கம் செய்யலாம்.
ஆயுஷ்
பாரம்பரிய மருத்துவத் துறையில் ஒத்துழைப்புடன் செயல்பட ஆயுஷ் அமைச்சகம் மற்றும் உலக சுகாதார நிறுவனம் கையெழுத்து
பாரம்பரிய மருத்துவத் துறையில் ஒத்துழைப்புடன் செயல்பட ஆயுஷ் அமைச்சகம் மற்றும் உலக சுகாதார நிறுவனம் இடையே இன்று ஒப்பந்தம் கையெழுத்தானது.
ஆயுஷ் அமைச்சக செயலாளர் வைத்யா ராஜேஷ் கொடேச்சா, உலக சுகாதார நிறுவனத்தின் தென் கிழக்கு ஆசிய மண்டல இயக்குனர் டாக்டர் பூனம் கேத்ரபால் சிங் ஆகியோர் இந்த ஒப்பந்தத்தில் கையெழுத்திட்டனர்.
இதன்படி ஆயுஷ் நிபுணர் ஒருவர் தில்லியில் உள்ள உலக சுகாதார நிறுவனத்தின் தென் கிழக்கு மண்டல அலுவலகத்தில் பணியமர்த்தப்படுவார்.
மண்டல பாரம்பரிய மருத்துவ செயல் திட்டத்தை உலக சுகாதார நிறுவனம் அமல்படுத்துவதில் உதவுவதற்காக இந்த முயற்சி எடுக்கப்பட்டுள்ளது.
தென்கிழக்கு ஆசிய நாடுகளில், பாரம்பரிய மருத்துவத்தை வலுப்படுத்துவதற்கான முயற்சிகளும் மேற்கொள்ளப்படும்.
இந்நிகழ்ச்சியில் பேசிய உலக சுகாதார நிறுவனத்தின் தென்கிழக்கு ஆசிய மண்டல இயக்குனர் டாக்டர் பூனம் கேத்ரபால் சிங், உலக சுகாதார நிறுவனம் மற்றும் இந்திய அரசு இடையிலான நெருங்கிய ஒத்துழைப்பு பல தசாப்தங்களாக உள்ளது. பரஸ்பர பொறுப்புகளை ஒத்துழைப்புடன் நிறைவேற்ற, இருதரப்பு இடையே அடிப்படை ஒப்பந்தம் கடந்த 1952 ஆம் ஆண்டு ஜூலை 16 ஆம் தேதி கையெழுத்தானது’’ என்றார்.
ஆயுஷ் அமைச்சக செயலாளர் வைத்யா ராஜேஷ் கொடேச்சா பேசுகையில், ‘‘ ஆயுர்வேதம், யோகா மற்றும் இதர இந்திய பாரம்பரிய மருத்துவ துறைகளில், உலக சுகாதார நிறுவனத்துடன் ஆயுஷ் அமைச்சகம் ஏற்கனவே பல பேச்சுவார்த்தைகளை நடத்தியுள்ளது. தென் கிழக்கு ஆசிய நாடுகள், ஆப்பிரிக்க நாடுகள், ஐரோப்பிய நாடுகள், லத்தீன் அமெரிக்க நாடுகள் போன்றவற்றில் இந்திய மருத்துவ முறைகள் ஏற்றுக்கொள்ளப்பட்டு அதிக பிரபலம் அடைந்து வருகின்றன’’ என்றார்.
இந்நிகழ்ச்சியில், கொவிட் பற்றி பொது சுகாதார ஆராய்ச்சி திட்டத்தை தொடங்க ஆயுஷ் அமைச்சகமும், உலக சுகாதார நிறுவனத்தின் தென் கிழக்கு ஆசிய மண்டல அலுவலகமும் ஒப்புக் கொண்டன.
இத்திட்டத்துக்கு இருதரப்பும் கூட்டாக ஆதரவு அளிக்கின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698177
-------
(Visitor Counter : 113
அணுசக்தி அமைச்சகம்
அணுசக்தித் துறையின் ஆண்டு இறுதிக் கண்ணோட்டம் -2022
2014 முதல் 2022 வரையில் மத்திய அணுசக்தித் துறையின் முக்கிய சாதனைகளில் சில:அப்சரா அணு உலையின் தரம் மேம்படுத்தப்பட்டு உயர் திறனுடன் 2018 செப்டம்பர் 10-ம் தேதி மீண்டும் செயல்படத் தொடங்கியது.பாபா அணு ஆராய்ச்சி மையததில் துருவா அணு உலையில் கடந்த எட்டு ஆண்டுகளில் சுமார் 4000 மாதிரிகள் கதிரியக்கம் செய்யப்பட்டுள்ளன.இந்திரா காந்தி அணு ஆராய்ச்சி மையத்தின் ஃபாஸ்ட் ப்ரீடர் டெஸ்ட் ரியாக்டரில் 2022-ம் ஆண்டு 23.5 மில்லியன் யூனிட்கள் மின்சாரம் உற்பத்தி செய்யப்பட்டுள்ளது. 2014-2022 காலகட்டத்தில் மொத்தம் 75.8 மில்லியன் யூனிட் மின்சாரம் உற்பத்தி செய்யப்பட்டுள்ளது.இந்திரா காந்தி அணு ஆராய்ச்சி மையத்தின் மெட்டல் ஃப்யூயல் பின் ஃபேப்ரிகேஷன் பிரிவு மே, 2018ல் குடியரசுத் தலைவரால் நாட்டுக்கு அர்ப்பணிக்கப்பட்டது.நியூக்ளியர் பவர் கார்ப்பரேஷன் ஆஃப் இந்தியா லிமிடெட் நிறுவனம் சமூகப் பணிகளுக்காக சமூகப் பொறுப்புணர்வு நிதியாக ரூ. 101.96 கோடியை செலவு செய்துள்ளது.பாபா அணு ஆராய்ச்சி மையம் குறைந்த செலவில் புற்றுநோய் சிகிச்சைக்கான பல கதிரியக்க மருந்துகளின் உள்நாட்டு உற்பத்தியில் குறிப்பிடத்தக்க பங்களிப்புகளை வழங்கியுள்ளது.பாபா அணு ஆராய்ச்சி மையம் கழிவுகளை வளமாக்கும் தத்துவத்தில் பணிபுரிகிறது. சுமார் 1 லட்சம் க்யூரி சீசியம் மீட்டெடுக்கப்பட்டு இதில் சுமார் 6 கிலோ கதிர்வீச்சுக்காக பென்சில் பீம்களாக மாற்றப்பட்டது.அணுசக்தி துறையின் கீழ் உள்ள மும்பை டாடா நினைவு மருத்துவமனை,புற்றுநோய் சிகிச்சையில் ஆண்டுதோறும் 80,000 புதிய நோயாளிகள் மற்றும் 650,000 க்கும் மேற்பட்ட நோயாளிகளுக்குத் தொடர் சிகிச்சைகளைச் செய்துள்ளது. நாடு முழுவதும் உள்ள நோயாளிகளுக்கு உயர்தர புற்றுநோய் சிகிச்சையை இது வழங்குகிறது.பாபா அணு ஆராய்ச்சி மையம், கதிரியக்கத்தைப் பயன்படுத்திப் பயன் அடையும் வகையில் வேளாண் பணிகளிலும் சிறப்பான பங்களிப்பை வழங்குகிறது. தற்போதுவரை நிலக்கடலை, வெண்டைக்காய், உளுந்து, கடுகு, சோயாபீன், சூரியகாந்தி உள்ளிட்ட பயிர்களில் புதிய விதை வகைகளை வெளியிட்டுள்ளது.பாபா அணுசக்தி மையத்தின் நீர் சுத்திகரிப்பு தொழில்நுட்பங்கள் மகாராஷ்டிரா, மேற்கு வங்காளம், பீகார் மற்றும் ஒடிசா மாநிலங்களில் பல கிராமங்களில் பயன்படுத்தப்படுகின்றன.பாபா அணுசக்தி ஆராய்ச்சி மையத்தின் வெப்ப ஆவி அழுத்த அடிப்படையிலான, கடல்நீரில் உப்புநீக்கும் தொழில்நுட்பம் இரண்டு தொழில்முனைவோரின் பயன்பாட்டுக்கு வழங்கப்பட்டுள்ளது.அணுசக்தியை அமைதிக்காக பயன்படுத்துவதற்கான சிவில் அணுசக்தி ஒத்துழைப்பு ஒப்பந்தம் ஜப்பான், பிரிட்டன், வியட்நாம், பங்களாதேஷ் ஆகிய நாடுகளுடன் கையெழுத்தாகியுள்ளது.பங்களாதேஷில் அணுமின் நிலையத்தை அமைப்பதற்காக ரஷ்யா, பங்களாதேஷ் மற்றும் இந்தியா இடையே முத்தரப்பு புரிந்துணர்வு ஒப்பந்தம் கையெழுத்தாகியுள்ளது.அணுசக்தித் துறையின் கீழ் உள்ள அடிப்படை அறிவியல் உயர் திறன் மையம்  516 அறிவியல் கட்டுரைகளை வெளியிட்டுள்ளது.கடந்த 8 ஆண்டுகளில், அணுசக்தித் துறை ஏறத்தாழ 156 காப்புரிமைகளைக் கோரி விண்ணப்பம் தாக்கல் செய்துள்ளது. அவற்றில் 121 இதுவரை வழங்கப்பட்டுள்ளன. மீதமுள்ளவை பல்வேறு கட்ட ஆய்வுகளில் உள்ளன.
பிரதமர் அலுவலகம்
பிரதமரின் வீட்டு வசதித் திட்டம், தாய்மார்கள் மற்றும் மகள்களின் வாழ்வை எளிதாக்குகிறது: பிரதமர்
பிரதமரின் வீட்டு வசதித் திட்டத்தின் கீழ் வீட்டைப் பெற்றுள்ள பூஞ்ச் நகரைச் சேர்ந்த சஞ்சாலா தேவியின் வாழ்வு மிகப்பெரிய மாற்றத்தை சந்தித்துள்ளது குறித்து, ஜம்முவின் பூஞ்ச் நகரத்தின் நாடாளுமன்ற உறுப்பினர் திரு ஜுகல் கிஷோர் ஷர்மா விவரித்திருந்த தொடர் ட்விட்டர் பதிவுகளுக்கு பிரதமர் திரு நரேந்திர மோடி இன்று பதில் அளித்தார்.
அதில், பிரதமரின் வீட்டு வசதித் திட்டம், தாய்மார்கள் மற்றும் மகள்களின் வாழ்வை எளிதாக்கி வருவதாக பிரதமர் கூறியுள்ளார்.
ட்விட்டர் பதிவில் அவர் தெரிவித்ததாவது:
“நமது தாய்மார்கள் மற்றும் மகள்களின் வாழ்வை பிரதமரின் வீட்டு வசதித் திட்டம் எவ்வாறு எளிதாக்குகிறது என்பதை ஜம்மு காஷ்மீரின் சஞ்சாலா தேவி அவர்களின் மகிழ்ச்சி எடுத்துக்காட்டுகிறது.”
அறிவியல் மற்றும் தொழில்நுட்பத்துறை
ஜம்மு பல்கலைக்கழகத்திற்கு புதிதாக நியமிக்கப்பட்ட துணைவேந்தர் பேராசிரியர் உமேஷ் ராய் மத்திய அமைச்சர் டாக்டர் ஜிதேந்திர சிங்கை சந்தித்தார்
ஜம்மு பல்கலைக்கழகத்திற்கு புதிதாக நியமிக்கப்பட்ட துணைவேந்தர் பேராசிரியர் உமேஷ் ராய் மத்திய அறிவியல் மற்றும் தொழில்நுட்பத் துறை இணையமைச்சர்  டாக்டர் ஜிதேந்திர சிங்கை சந்தித்தார். மாணவர்கள் மற்றும் இளைஞர்கள் தொடர்பான பல்வேறு புதிய தொழில் துறைகள் மற்றும் இதர திட்டங்கள் கல்வி உதவி தொகை மத்திய அறிவியல் மற்றும் தொழில்நுட்ப அமைச்சகத்தால் தொடங்கப்பட்ட போன்றவற்றில் இந்த பல்கலைக்கழகத்தின் மாணவர்களை ஈடுபடுத்தி பதிவு செய்வதன் மூலம் அறிவியல் பாடத் திட்டத்தை ஒருங்கிணைக்க வேண்டும் என்று துணைவேந்தர் இந்த சந்திப்பில் கேட்டுக்கொண்டார்.
பிரதமர் திரு நரேந்திர மோடி தலைமையில் மத்திய அரசு ஊக்கப்படுத்த முயற்சி செய்யும் ஒருங்கிணைந்த அணுகுமுறைக்கான முன் மொழிவுடன் புதிய துணைவேந்தர் தாமே முன்வந்திருப்பது தமக்கு மகிழ்ச்சி அளிப்பதாக டாக்டர் ஜிதேந்திர சிங் கூறினார். புதிய தொழில்களை நீடித்திருக்க பல்கலைக்கழகத்தின் ஆராய்ச்சி புதிய தொழில்களுடன் இணைக்கப்படவேண்டும். கல்விசார்ந்த நடைமுறைகள் மட்டும் ஒருங்கிணைக்கப்படுவதோடு ஆதாரங்களின் முதலீடுகளில் சமமான பங்குதாரர்களாக தொழில்துறையை உருவாக்குவதும் அவசியம் என்று அவர் கூறினார்.
பல்வேறு கல்லூரிகள் மற்றும் பல்கலைக் கழக மாணவர்களுக்கு வழிகாட்டுவோர் திட்டத்தை அறிவியல் மற்றும் தொழில்நுட்ப அமைச்சகம் தொடங்கியிருப்பதாக துணைவேந்தரிடம் தெரிவித்த டாக்டர் ஜிதேந்திர சிங், ஓர் ஆசிரியர் திறமைமிக்க மாணவரைத் தமது பொறுப்பில் எடுத்துக் கொண்டு அந்த மாணவரை வளர்த்து வாழ்வாதாரத்துடன் இணைந்த புதிய தொழில் செயல்பாட்டில் நீடிக்க செய்வது இந்தத் திட்டம் என்று கூறினார்.
தற்போது வடக்கு இந்தியாவின் கல்வியில் விரைந்து முன்னேறி வருவதாக ஜம்மு திகழ்கிறது என்று அமைச்சர் கூறினார். இந்திய தொழில்நுட்ப கல்விக் கழகம், மக்கள் தொடர்புக்கான இந்திய கல்விக் கழகம், ஒருங்கிணைந்த மருந்து பொருளுக்கான இந்தியக் கல்வி நிறுவனம், பதேர்வாவில் உள்ள உயர்ந்த மலைப்பகுதி மருந்திற்கான தேசிய கல்விக் கழகம், கத்துவாவில் உள்ள தொழில்துறை உயிரி தொழில்நுட்ப பூங்கா, ஜம்மு மத்திய பல்கலைக்கழகத்தில் உள்ள வடக்கு இந்தியாவின் முதலாவது விண்வெளி மையம் போன்ற ஜம்முவின் பல்வேறு கல்வி நிறுவனங்களுக்கு இடையே விரிவான ஒத்துழைப்புக்கு அமைச்சர் அழைப்பு விடுத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817047
பிரதமர் அலுவலகம்
பொதுமக்களிடையே சட்ட விழிப்புணர்வை ஏற்படுத்துவதற்காக, சட்ட சேவைகள் முகாமில் ஜார்போம் கேம்லின் சட்டக் கல்லூரி மாணவர்கள் வழங்கிய ஆக்கப்பூர்வமான தீவிர பங்களிப்புக்குப் பிரதமர் பாராட்டு
பொதுமக்களிடையே சட்டம் தொடர்பான விழிப்புணர்வை ஏற்படுத்துவதற்காக சட்ட சேவைகள் முகாமில் ஜர்போம் கேம்லின் சட்டக் கல்லூரி மாணவர்கள், ஆக்கப்பூர்வமான தீவிர பங்களிப்பை வழங்கியதற்காகப் பிரதமர் திரு நரேந்திர மோடி மாணவர்களின் முயற்சிகளுக்குப் பாராட்டுத் தெரிவித்துள்ளார்.
மத்திய சட்டம் மற்றும் நீதித்துறை அமைச்சர் திரு கிரண் ரிஜுஜுவின் ட்விட்டர் பதிவுக்குப் பதிலளிக்கும் வகையில் பிரதமர் வெளியிட்டுள்ள ட்விட்டர் பதிவில் கூறிருப்பதாவது:
"இதுபோன்ற முயற்சி பாராட்டுக்குரியவை. ஏனெனில் சட்டம் மற்றும் மக்களின் சட்ட உரிமைகள் தொடர்பான அம்சங்களைப் பற்றிய விழிப்புணர்வை இத்தகைய முயற்சிகள் மேம்படுத்தும்."
இவ்வாறு பிரதமர் தமது பதிவில் தெரிவித்துள்ளார்.
பிரதமர் அலுவலகம்
சூரிய சக்தி மின்சாரத்தைப் பயன்படுத்தியதற்காக கோவா மாநிலத்துக்கு பிரதமர் பாராட்டு
கோவா எரிசக்தி மேம்பாட்டு நிறுவனம், புதிய மற்றும் புதுப்பிக்கத்தக்க எரிசக்தித் துறை மற்றும் மின்சாரத் துறை ஆகியவற்றின் கூட்டு முயற்சிகளுக்குப் பிரதமர் திரு நரேந்திர மோடி பாராட்டுத் தெரிவித்துள்ளார். இந்த முயற்சி கோவா மக்களை சுற்றுச்சூழலுக்கு உகந்த மின் உற்பத்தி முறைகளை பின்பற்ற ஊக்குவிக்கும் என்று அவர் கூறியுள்ளார்.
கோவா முதல்வர் டாக்டர் பிரமோத் சாவந்தின் ட்வீட்டிற்கு பதிலளித்து பிரதமர் கூறியிருப்பதாவது :
"கோவா சூரிய சக்தியைப் பயன்படுத்துவதைக் கண்டு மகிழ்ச்சி அடைகிறேன். இந்த கூட்டு முயற்சி நிலையான வளர்ச்சியை அதிகரிக்கும்."
வணிகம் மற்றும் தொழில்துறை அமைச்சகம்
இந்தியா மற்றும் சிங்கப்பூர் இடையே விரிவான பொருளாதார ஒத்துழைப்பு ஒப்பந்தத்தை திருத்தம் செய்யும் இரண்டாவது நெறிமுறைக்கு மத்திய அமைச்சரவை ஒப்புதல்
இந்தியா மற்றும் சிங்கப்பூர் இடையே விரிவான பொருளாதார ஒத்துழைப்பு ஒப்பந்தத்தை திருத்தம் செய் வதற்கு ஏற்கனவே கையெழுத்திடப்பட்ட இரண்டாவது நெறிமுறைக்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்த ஒப்பந்தம் ஏற்கனவே ஆகஸ்ட் 24, 2018 அன்று கையெழுத்திடப்பட்டது.
பலன்கள்:
இந்தியா மற்றும் சிங்கப்பூர் இடையே உள்ள பொருளாதார ஒத்துழைப்பு மற்றும் இருதரப்பு வர்த்தக உறவினை இரண்டாவது நெறிமுறை வலுப்படுத்தும். விரிவான பொருளாதார ஒத்துழைப்பு ஒப்பந்தத்தின் பயன்பாட்டை மேம்படுத்தவும் இது உதவும்.Top of Form
(Visitor Counter : 70
பாதுகாப்பு அமைச்சகம்
2022-23-ம் நிதியாண்டிற்காக பெல் நிறுவனத்திடமிருந்து 2-வது இடைக்கால ஈவுத்தொகையாக ரூ.224 கோடியை பாதுகாப்புத்துறை அமைச்சர் பெற்றுக்கொண்டார்
பாதுகாப்பு அமைச்சக பொதுத்துறை நிறுவனமான பாரத் எலக்ட்ரானிக்ஸ் நிறுவனம் 2-வது இடைக்கால ஈவுத்தொகையாக ரூ.224,27,53,160.40-க்கான காசோலையை பாதுகாப்புத்துறை அமைச்சர் திரு ராஜ்நாத் சிங்-கிடம் புதுதில்லியில் மார்ச் 27, 2023 அன்று வழங்கியது. 2022-23-ம் நிதியாண்டுக்காக பங்குதாரர்களுக்கு 2-வது இடைக்கால ஈவுத்தொகையாக 60 சதவீதத்தை  வழங்க பெல் நிறுவனம் முடிவு செய்தது.
தொடர்ந்து 20-வது வருடமாக பெல் நிறுவனம் இடைக்கால ஈவுத்தொகையை வழங்குகிறது. முதலாவது இடைக்கால ஈவுத்தொகையாக பிப்ரவரி 2023-ல் 60 சதவீதம் பெல் நிறுவனம் வழங்கியது.